Պարը գյուղում (նկար, Ռենուար)

Պարը գյուղում (), ֆրանսիացի նկարիչ Պիեռ-Օգյուստ Ռենուարի նկարը՝ ստեղծված 1883 թվականին (, 1841—1919)։ Չափերը՝ 180,3x90սմ։

Պատմություն և նկարագրություն 

1883 թվականին Ռենուարը նկարել է պարող զույգերի երեք նկար՝ «Պարը քաղաքում», «Պար Բուժիվալում» և «Պարը գյուղում»։ Ի տարբերություն «Պարահանդես Մուլեն դե լա Գալետում» (1876) նկարի, որտեղ Ռենուարը պատկերել է պարող բազմաթիվ զույգեր, այստեղ նա կենտրոնացել է մեկ զույգի վրա և նրանց պատկերել է ամենայն մանրամասնությամբ։
 
Նկարում պատկերված է ռեստորանի պատշգամբում շագանակագույն ֆոնի վրա պարող զույգ։ Պարող զույգից աջ պատկերված է սփռոցով ծածկված սեղան, որի շուրջ, ամենայն հավանականությամբ, նստել է զույգը մինչ պարելը։ Նկարի բնորդուհին Ալինա Շարիգոն է (), Ռենուարի ապագա կինը, իսկ բնորդը՝ Պոլ Լոտը (), Ռենուարի մտերիմ ընկերը, արկածախնդիր, լրագրող և գրող։

«Օրսեի թանգարանի գլուխգործոցների» ցուցահանդեսի շրջանակներում, որը նվիրված էր Տրետյակովյան պետական պատկերասրահի 150-ամյակին, 2006 թվականի ապրիլի 26-ից մինչև հուլիսի 17-ը նկարը ցուցադրվել է Մոսկվայի Տրետյակովյան պետական պատկերասրահում։

Ծանոթագրություններ

Արտաքին հղում 
 Country Dance, 1883, Pierre Auguste Renoir, Google Art Project, www.googleartproject.com 

Ռենուարի նկարներ
1883 նկարներ
Օրսե թանգարանի նկարներ